Diari Oficial de la Generalitat Valenciana


Sumari del DOGV 6283, del 07-06-2010 (2010/5748)

Notificació de la sentència dictada en el judici de modificació de mesures contenciós número 1103/2009.
-------------------------------------------------------------------------------------------------------

### Dades del document

Número de DOGV
:   6283

Data del DOGV
:   07-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5748


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el judici de modificació de mesures contenciós número 1103/2009. [2010/5748]  
Modificació mesures contenciós 001103/2009  
Part demandant: Rocío Fernández Rodríguez.  
Part demandada: Jaime Ismael Ocampo Allende.   
En el judici a què es fa referència s'ha dictat, en data 30 d'abril de 2010, la sentència que té la part dispositiva com segueix:   
«Dispositiva  
Estime la demanda de modificació de mesures formulada per la procuradora María Ángeles Mas Victoria, en nom i representació de Rocío Fernández Rodríguez, contra Jaime Ismael Ocampo Allende, i es modifica el sistema de visites paternofilial com sol·licita la demandant en l'escrit de demanda, i que serà el següent:  
Durant els períodes escolars, la filla romandrà en companyia de la mare, i el pare es comunicarà amb la menor tots els dissabtes a través de la càmera web o qualsevol altre mitjà informàtic o telemàtic.  
En qualsevol moment, el progenitor que no es troba amb la menor podrà comunicar-se telefònicament amb ella, sempre que aquesta comunicació no es produïsca, sense una causa justificada, fora de les hores normals per a això.   
Respecte de les vacances d'estiu, i atés que aquestes inclouen a Uruguai des de la segona setmana de desembre fins a la primera del mes de març, el pare gaudirà de la companyia de la seua filla dos mesos consecutius, i la mare tres setmanes, elegint aquests períodes, els anys imparells el pare i els parells la mare, i quan siga el pare qui haja d'elegir, triarà un sol període que incloga dos mesos, i quan siga la mare qui trie, escollirà un període de tres setmanes.   
Els possibles períodes que es fixen són:   
- Des de les 20.00 hores del diumenge de la segona setmana de desembre, fins a les 00.00 hores del diumenge de la segona setmana de febrer (dos mesos).   
- Des de les 20.00 hores del diumenge de la segona setmana de febrer, fins a les 00.00 hores del diumenge de la primera setmana de març (tres setmanes).   
- Des de les 20.00 hores del diumenge de la segona setmana de desembre, fins a les 00.00 hores del diumenge de la primera setmana de gener (tres setmanes).   
- Des de les 20.00 hores del diumenge de la primera setmana de gener, fins a les 20.00 hores del diumenge de la primera setmana de març (dos mesos).   
El pare gaudirà de la companyia de la seua filla la totalitat de les vacances escolars d'hivern i que solen coincidir amb l'última setmana de juny i la primera de juliol.   
El pare ha de recollir i tornar la menor al domicili matern.   
Cada part pagarà les costes processals produïdes a instàncies seues i les comunes a mitges.   
Manera d'impugnació: mitjançant un recurs d'apel·lació davant d'aquest Jutjat; no obstant això, es portarà a terme el que s'ha disposat. El recurs s'haurà d'interposar per escrit dins del termini de cinc dies, i s'hi indicarà la infracció comesa al parer del recurrent. Sense aquests requisits no s'admetrà el recurs (articles 451 i 452 de la LECn). Haurà d'efectuar-se la consignació de 50 euros en la clau 02 del compte de dipòsits i consignacions d'aquest Jutjat, segons disposa la Llei Orgànica 1/2009, de 3 de novembre, i acreditar aquesta consignació, exceptuant-ne el cas d'aquells litigants que tinguen el benefici de justícia gratuïta. En el cas que no s'efectue el dipòsit es podrà esmenar el defecte en el termini de dos dies, i no s'admetrà a tràmit si no s'esmena.   
Aquesta és la sentència, que pronuncie, mane i firme».  
Atés que es desconeix el domicili o la residència actuals de la part demandada, Jaime Ismael Ocampo Allende, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència al demandat.   
València, 4 de maig de 2010.- La secretària judicial: María Dolores Valle Contreras.